2
1601615
[bookmark: _GoBack]Cyflwynwch gyfres o dasgau portffolio ac adfyfyriad proffesiynol ar y cynnydd a wneir mewn datblygiad iaith bersonol ar gyfer llafaredd, darllen ac ysgrifennu.
Tasg 1: Dewis thema addas i’w chyflwyno i grŵp o blant gan greu dau weithgaredd gwahaniaethol i’w cyflwyno iddynt
Y thema sydd o dan sylw yn ein dosbarth Derbyn ni yw ‘Yn yr ardd’. Thema hyfryd sydd a’r potensial i ddatblygu ystod eang o sgiliau a dealltwriaeth ehangach o’r byd o gwmpas. Seiliwyd y tasgau gwahaniaethol ar ein gwers iaith sef dwyn i gof am ein trip i’r gerddi fotaneg. (Gwelir atodiad 1). Cyn dechrau’r gweithgareddau, gwnaed cyflwyniad byr a oedd yn seiliedig ar ddatblygu patrymau brawddeg syml er mwyn dwyn i gof am ein trip. Gwneir hyn ar ffyrdd amser cylch.
Tasg 1 - Nod y dasg hon oedd cael y grŵp llai galluog i drafod gyda’i gilydd am beth welon nhw ar ein trip i’r gerddi fotaneg. Defnyddiwyd bwrdd ysgrifennu rhyngweithiol er mwyn i’r disgyblion tynnu lluniau o beth welon nhw yn yr ardd. Penderfynwyd defnyddio’r bwrdd ysgrifennu rhyngweithiol er mwyn cynnal y gweithgaredd am fod y disgyblion yn gweld hi’n anodd ffurfio geiriau a hyd yn oed dal pensil yn gywir. Yn ychwanegol i hyn, nid yw’r grŵp yma yn siarad llawer o Gymraeg, felly mae angen llawer o weithgareddau trafod arnynt er mwyn iddynt ddatblygu eu geirfa yn gywir. Cyfunwyd sgiliau cwricwlaidd a’r gweithgareddau er mwyn sicrhau bod sgiliau'r dosbarth yn cael ei gwrdd. Canolbwyntiwyd ar sgiliau siarad y plant yn y dasg yma er mwyn sicrhau datblygiad llafar y disgyblion.
Sgiliau Iaith, Llythrennedd a chyfathrebu
Elfen: Datblygu a chyflwyno gwybodaeth a syniadau
Llinyn: Siarad
Sgil: Siarad am bethau y maent wedi’u llunio neu wedi’u gwneud gan ychwanegu rhywfaint o ddisgrifiad
(Yr adran addysg a sgiliau (2015) ‘Fframwaith y Cyfnod Sylfaen’ t. 14)
Un o brif gyraeddiadau disgwyliedig y grŵp yma yw datblygu eu geirfa Cymraeg a sicrhau eu bod yn defnyddio patrymau brawddeg syml. Oherwydd hyn, credir bod y dasg yma yn un a fydd yn helpu’r disgyblion ddatblygu'r sgil dan sylw.
Tasg 2 - Pwrpas y dasg hon oedd dwyn i gof am y trip unwaith eto ond gan ddefnyddio cardiau fflach fel sbardun er mwyn creu brawddegau syml ar lafar. Defnyddiwyd cardiau fflach a dechrau brawddegau arnynt megis gwelais i, clywais i, es i ac aroglais i er mwyn helpu’r disgyblion i ddwyn i gof am y trip ac esbonio’r hyn maent wedi gweld, clywed, gwneud ac arogli ar ein trip i’r ardd. Eto, cynlluniwyd y dasg yn unol â’r sgiliau dan sylw yn y dosbarth sef i ddatblygu sgiliau trafod am brofiadau.
Sgiliau Iaith, Llythrennedd a chyfathrebu
Elfen: Datblygu a chyflwyno gwybodaeth a syniadau
Llinyn: Siarad
Sgil: Siarad am bethau o’u profiad a rhannu gwybodaeth
(Yr adran addysg a sgiliau (2015) ‘Fframwaith y Cyfnod Sylfaen’ t. 14)
Unwaith eto, un o’r disgwyliadau ar gyfer y grwp yw sicrhau datblygiad geirfa yn enwedig patrymau brawddeg sydd yn fwy cymhleth. Credir bod y gweithgaredd yma wedi helpu’r disgyblion i ddwyn i gof am y trip gan ddefnyddio ystod o frawddegau.
Tasg 2: Cyflwyno sesiwn thematig a dau weithgaredd gwahaniaethol i grŵp o blant
Linc i’r fideo (8 munud o hyd) – Cyflwyniad gwers, tasg 1 a 2.
https://youtu.be/SnZkOOcyjuE
Tasg 3: Adfyfyriad ysgrifenedig ar dasg 2
Noda yn adroddiad Estyn (2017) ysgol A bod lleiafrif o ddisgyblion yr ysgol yn dod o gartrefi Cymraeg. Oherwydd hyn cynlluniwyd dwy dasg er mwyn cyfoethogi sgiliau iaith Cymraeg y disgyblion sydd dan sylw. Yn amlwg mae pob disgybl yn dysgu’n wahanol ac yn dysgu ar lefelau gwahanol, ac felly seiliwyd y gweithgareddau yn unol ag anghenion y disgyblion sydd dan sylw yn y fideo. Pwysleisia Pashler et al (2009), “The term “learning styles” refers to the concept that individuals differ in regard to what mode of instruction or study is most effective for them.” Gwelir o hyn bod rhaid sicrhau bod anghenion dysgu pob disgybl yn cael ei gwrdd â gwahaniaethu yn unol â rhain. Teimlir bod y gweithgareddau a gynlluniwyd i’r disgyblion wedi cael ei gwahaniaethu yn ôl ei arddull dysgu dewisol ac yn unol â’r sgiliau iaith a ddatblygir yn y dosbarth sef eu sgiliau siarad.
Teimlir bod y gweithgareddau yn bwrpasol ac yn berthnasol am ei fod wedi ei seilio ar waith dwyn i gof am ein trip dosbarth i’r gerddi fotaneg. Cysylltir hyn a geiriau Donaldson (2015 t.17) am ei fod yn pwysleisio bod rhaid i “blant a phobl ifanc am gael gwersi sy’n fwy perthnasol a diddorol, gyda mwy o wersi ymarferol, mwy o hwyl, mwy o ryngweithio.” Gwelir yn y fideo bod y tasgau yn berthnasol ac yn ddiddorol i’r disgyblion am ei fod wedi seilio ar ein thema dosbarth ac yn ychwanegol defnyddir adnoddau hwyl megis bwrdd ysgrifennu rhyngweithiol er mwyn sbarduno’r plant i drafod am y trip gan ddefnyddio patrymau brawddegau. Nodwyd yn y Cwricwlwm am oes (2015 fel nodwyd gan Yr adran gyhoeddiadau 2017) bod hi’n flaenoriaeth “sicrhau bod pob dysgwr yn gallu meithrin ei sgiliau iaith Gymraeg a defnyddio’r iaith yn hyderus mewn gwahanol gyd-destunau”. Oherwydd hyn cynlluniwyd y gweithgareddau o fewn cyd-destun ein profiadau fel dosbarth er mwyn sbarduno’r disgyblion a’i hybu i ddatblygu eu sgiliau Cymraeg.
Dewiswyd cynnal gweithgareddau  llafar er mwyn ymarfer patrymau brawddegau am bwysleisiwyd Baker (2003) “Nid dysgu iaith y mae plant bach yn ei wneud, ond caffael iaith.” Wrth gyd-fynd a hyn, gwelir o’r fideo bod y plant yn defnyddio patrymau brawddegau syml a chyson er mwyn hybu ei gilydd i ddwyn i gof am eu trip i’r gerddi fotaneg.
Dewiswyd gweithgareddau trafod ar gyfer y disgyblion dan sylw am nid ydynt wedi dechrau ysgrifennu yn gywir eto ac felly gwnaed yn siŵr bod y disgyblion yn cael y cyfle i drafod gydag eraill gan ddefnyddio patrymau brawddegau er mwyn hybu’r hyn sydd angen arnynt er mwyn ysgrifennu a darllen yn y dyfodol. Cytunir hyn ag arfer dda Estyn (2009) am ei fod yn pwysleisio,
“Mae ymchwil yn dangos bod cynnydd cynnar mewn darllen ac ysgrifennu’n dibynnu ar ddatblygu iaith lafar y dysgwr. Felly, mae datblygu medrau llafaredd da yn hanfodol i lwyddiant wrth i ddisgyblion rhwng pump a saith oed ddysgu sut i ddarllen ac ysgrifennu.”
Yn sicr felly, cyfatebir hyn a’r gweithgareddau a chynlluniwyd er mwyn sicrhau’r dyfodol gorau i’r disgyblion dan sylw yn y fideo o ran ei iaith bersonol yn y Gymraeg. Teimlir fod y gweithgareddau yn rhai a fydd yn galluogi’r disgyblion i ddatblygu eu geirfa a’i chystrawennau er mwyn eu helpu nes ymlaen yn eu haddysg.
Gwelir yn y fideo bod iaith gywir a chlir yn cael ei ddefnyddio yn y cyflwyniad er mwyn modelu patrymau brawddeg i’r disgyblion yn y dosbarth. Gwnaed hyn wrth wneud amser cylch gyda’r plant er mwyn cael pob plentyn i ymarfer y patrwm brawddeg dan sylw a hefyd datblygu geirfa Cymraeg ar lafar fel dosbarth. Gwelir yn y fideo bod rhai yn cael trafferth gyda rhai o’r eirfa ac felly modelir y termau Cymraeg iddynt o’i chyfoedion yn y dosbarth. Er bod y patrymau geirfa yn gywir, efallai ar adegau mae’r iaith Gymraeg ar lafar ddim o hyd yn safonol. I oresgyn hyn, gellir gwneud ddefnydd o ymarferion iaith er mwyn gloywi’r iaith a sicrhau bod dim camdreiglo ar lafar yn digwydd.
Pwysleisir pwysigrwydd fod yn gwbl gywir gyda’r disgyblion, yn enwedig yn y Cyfnod Sylfaen gan mai hyn yw’r adeg gyntaf lle bu’r disgyblion yn modelu ac yn caffael geirfa newydd. Cytuna hyn gyda Baker (2003:62) am ei fod yn dweud, ‘The child is subconsciously learning the language , connecting words with actions, being exhilarated and educated - all at the same time.” Yn sicr felly, mae’n rhaid sicrhau bod iaith yr athrawes yn union gywir am fod y disgyblion o hyd yn caffael geirfa a chystrawennau amrywiol.
Teimlir fod agweddau da a siomedig wrth wneud gweithgaredd 1 gyda’r grwp o blant dan sylw yn y fideo. Targedwyd y grwp llai galluog ar gyfer tasg 1 er mwyn ei chefnogi i ddatblygu ei llafar ymhellach am fod rhan fwyaf o’r grwp yma yn dod o gartrefi Saesneg lle bu braidd dim o Gymraeg ganddynt yn eu bywydau tu allan i’r ysgol. Oherwydd hyn, dewiswyd gwneud gweithgaredd rhyngweithiol lle bu cyfle i’r grwp tynnu lluniau o beth welon nhw ar y trip i’r gerddi fotaneg ac felly yna trafod yr hyn a welon gan ddefnyddio patrwm brawddeg gwelais i. Gwelir yn y fideo bod rhai o’r plant wedi caffael y patrwm brawddeg yn syth er mwyn esbonio’r hyn a welon nhw ar y trip. Er hyn roedd rhai o’r plant arall angen bach mwy o fodelu arnynt a chymorth er mwyn rhoi’r frawddeg at ei gilydd yn y Gymraeg. Nid oedd hyn o reidrwydd yn agwedd siomedig o’r gweithgaredd ond gellir wedi modelu’r patrwm brawddeg yn fwy trylwyr gyda’r rhai oedd yn cael trafferth gyda’r gystrawen.
Eto roedd agweddau da a siomedig wrth wneud gweithgaredd 2 gyda’r grwp dan sylw yn y fideo. Targedwyd y grwp canol ar gyfer y dasg yma er mwyn cefnogi eu datblygiad llafar unwaith eto. Teimlir bod y grwp yma ar lefel uwch o ran safon eu hiaith Gymraeg am fod rhan fwyaf ohonynt yn dod o gartrefi Gymraeg ac felly maent yn cael fwy o gyfleoedd i ddatblygu ei sgiliau siarad tu allan i amgylchedd yr ysgol. Credir wrth wylio’r fideo bod rhai o’r plant eto wedi caffael y cystrawennau yn syth er mwyn esbonio beth welon, clywon, aroglon a beth wnaethon nhw ar ein trip. Er hyn, roedd rhai o’r plant arall wedi rhoi cymorth i’r rhai oedd yn gweld y gweithgaredd yn fach fwy anodd. Credaf fod hyn yn beth da am fod y plant yn gallu gweithio gyda’i gilydd i fodelu ac ymarfer patrymau brawddeg gyda’i gilydd.
Hoffir sicrhau ffordd ymlaen ar gyfer y ddau weithgaredd er mwyn sicrhau bod y plant yn datblygu eu sgiliau iaith ymhellach gan gynnwys nid ond eu sgiliau llafar ond sgiliau ysgrifennu a darllen hefyd. Fel pwysleisir gan Estyn (2009), mae gweithgareddau llafar yn arwain at ddatblygiad disgyblion yn eu hysgrifennu. Oherwydd hyn hoffir defnyddio’r cyfle i ddatblygu gweithgaredd 1 ymhellach gan gael y disgyblion i ysgrifennu brawddegau gan ddefnyddio’r patrwm gwelais i er mwyn dwyn i gof am y trip. Yn unol â hyn gellir gwneud lluniau i gyd-fynd a’r brawddegau er mwyn rhoi gwell syniad o beth welon nhw yn yr ardd. Wrth wneud y dasg hon, bydd rhaid sicrhau darparu matiau geirfa er mwyn helpu’r unigolion i ddewis geirfa briodol ar gyfer y dasg.
Sgiliau iaith, Llythrennedd a chyfathrebu
Elfen:  Trefnu syniadau a gwybodaeth
Llinyn: Ysgrifennu
Sgil: Gwneud marciau neu ysgrifennu mewn ymateb i ysgogiadau amrywiol ar bynciau sydd o ddiddordeb neu o bwys iddynt, gan gynnwys storïau a phrofiadau personol
(Yr adran addysg a sgiliau (2015) ‘Fframwaith y Cyfnod Sylfaen’ t. 24)
Hoffir datblygu’r sgil yma am ei fod yn dilyn o’r gweithgaredd yn effeithiol ac felly gall y disgyblion defnyddio eu dealltwriaeth o’r dasg trafod er mwyn eu helpu i gyflawni’r dasg ysgrifennu o ran dwyn i gof am eu trip.
O ran datblygu gweithgaredd 2 ymhellach, gellir eto cael yr unigolion i ysgrifennu brawddegau gan ddefnyddio’r patrymau brawddeg. Er hyn gellir datblygu’r patrwm ymhellach er mwyn ei wneud yn un sy’n fwy disgrifiadol. Er enghraifft, ‘Gwelais i flodyn pinc hardd yn yr ardd.’ Wrth wneud hyn gellir darparu fanc o eiriau er mwyn eu helpu i ddewis a dethol geirfa addas i ddatblygu’r brawddegau ymhellach.
Sgiliau iaith, Llythrennedd a chyfathrebu
Elfen:  Trefnu syniadau a gwybodaeth
Llinyn: Ysgrifennu
Sgil: Ysgrifennu mewn ymateb i ysgogiadau amrywiol ar bynciau sydd o ddiddordeb neu bwys iddynt, gan gynnwys storïau, cerddi, gweithgareddau dosbarth a phrofiadau personol
(Yr adran addysg a sgiliau (2015) ‘Fframwaith y Cyfnod Sylfaen’ t. 24)
Er bod hyn yn sgil Blwyddyn 1, pwysleisir Ysgol A pwysigrwydd herio disgyblion y dosbarth yn gyson. Cysylltir hyn a’r cam nesaf yn berffaith am fod y disgyblion yn gallu ehangu ar eu dealltwriaeth flaenorol wrth ychwanegu geirfa i ddisgrifio eu profiadau personol.

	Targed(au) Hyfforddi Personol
	S3.2 – Profi stratagaethau asesu ar gyfer dysgu ehangach yn ystod y wers megis saib sydyn er mwyn ailgyfeirio at y gwaith. 

	Nifer y dysgwyr:
	31
	Oed:
	


4/5 oed 
	

	
	

	

Nodau/bwriadau dysgu:

	Dwyn i gof am ein trip i’r gerddi fotaneg.
	Meini prawf llwyddiant:
	Yn gallu ysgrifennu brawddeg – gwelais i…
Yn gallu llunio llun i gydfynd. 

	Ateb anghenion y dysgwyr:
	Gwahaniaethu 3 gwaith – Top: Gwyrdd/glas Canolig: Oren, melyn, coch 
Gwan: Porffor

	   Tasgau cyflwyniad/diweddglo
	Prif weithgareddau
Dylid defnyddio y ffurflen hon mewn perthynas â Ffurflen 2C
	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad

Byddwn yn dechrau’r wers wrth drafod beth maent yn dwyn i gof o’r trip gan ddefnyddio’r patrwm brawddeg – ‘Gwelais i... Clywais i... Aroglais i...’

Byddwn yn gwneud hyn ar ffyrdd amser cylch er mwyn sicrhau bod pob plentyn yn cael y cyfle i ymarfer patrwm brawddeg ei hun. 

Byddaf yn defnyddio defnydd o ffyn loli a mojo er mwyn cwestiynu’r plant am beth maent wedi gweld, clywed ac arogli ar ein trip. 
	Tasg a gynlluniwyd gan yr hyfforddai (pwrpas, braslun o rôl yr hyfforddai a’r dysgu): 

Tasg ffocws – Tynnu llun o beth mae’nt wedi gweld/clywed ar ein trip.
Ysgrifennu brawddegau gan ddefnyddio’r patrymau brawddeg:
Gwelais i…
Clywais i…
Aroglais i…
Es i… 

Tasg grwp porffor - creu lluniau o beth maent yn cofio a trafod gyda’i ffrindiau am y trip gan ddefnyddio’r sgrin electronig. 

Tasg grwp oren – defnyddio cardiau fflach er mwyn dwyn i gof am y trip.

Cymorth ychwanegol ar gyfer y grwp canolig a gwan: Matiau geirfa – helpu ffurfio llythrennau. 



	Geirfa allweddol:
Gwelais i
Aroglais i
Clywais i
Es i

Adnoddau:
Cardiau fflach
Bwrdd rhyngweithiol 

	Defnydd o ffyn loli yn y cyflwyniad.

Cwestiynu effeithiol trwy gydol y weithgaredd.

Goleuadau traffig – hunan asesu

Taflenni asesu – Fi a’r CCD

	
	Tasgau ychwanegol i’w cyflawni gydag oedolion (pwrpas, braslun o rôl ychwanegol yr oedolyn a’r dysgu)

Cymorth y CCD (1) – Tasg Ffocws

Cymorth y CCD (2) – Gweithio gyda grwp ar yr ipadiau i greu llun o’i atgofion a recordio eu lleisiau dros y llun. 

	
	

	Diweddglo
Byddaf yn gorffen y wers wrth atgyfnerthu’r hyn mae’r plant wedi dysgu yn y wers. Byddwn yn trafod yr ardd ac eto drilio’r patrwm brawddeg yn drylwyr cyn mynd allan o’r dosbarth. 
	Cyfleoedd i ddysgu’n annibynnol:

Defnydd o’r darpariaethau barhaus i atgyfnerthu’r sgil dan sylw ac i gofio’r stori thema ar y cof. 
(taflen cynllunio darpariaethau)
	
	

	Ymdriniaeth o’r cwricwlwm (ystod a sgiliau)
Sgiliau Iaith, Llythrennedd a Chyfathrebu Llinyn: Ysgrifennu
Meithrin:  cyfrannu ar lafar gan ddilyn ffurf wedi’i modelu gan oedolyn  
Derbyn: cyfrannu i ffurf sydd wedi’i modelu gan yr athro/athrawes, e.e. drwy ysgrifennu ar y cyd
Bl.1:  dilyn ffurf sydd wedi’i modelu gan yr  athro/athrawes
Siarad am bethau o’u profiad a rhannu gwybodaeth
Siarad am bethau y maent wedi’u llunio neu wedi’u gwneud gan ychwanegu rhywfaint o ddisgrifiad


	Llythrennedd ( FfLlRh)  

Dangos eu bod wedi gwrando ar eraill, e.e. wrth ddilyn cyfarwyddiadau

Cyfnewid syniadau wrth drafod yn unigol ac mewn grwpiau bach, e.e. gyda ffrindiau

	Rhifedd (FfLlRh)
Trosglwyddo sgiliau mathemategol i weithgareddau chwarae a’r ystafell ddosbarth

Adnabod camau i gwblhau’r dasg neu gyrraedd datrysiad


	FfCD 
· Ychwanegu eu henw gwaith at waith digidol, e.e. teipio eu henw cyntaf ar fysellfwrdd
· Arbed gwaith drwy glicio ar eicon a deall y gellir adfer y gwaith.
	Meddwl   
Ysgogi sgiliau, gwybodaeth a dealltwriaeth flaenorol. 
Meddwl am achos ac effaith a dod i gasgliadau. 
Meddwl yn rhesymegol a chwilio am batrymau.
	ADCDF
N/A
	YCC
Addysgu drwy gyfrwng y Gymraeg, a defnyddio’r Gymraeg yn achlysurol ym mywyd yr ysgol.



Atodiad 1.

